(Shaligram shila worship) प्राचीन काल से भारत भूमि हमेशा से ऋषि मुनियो की भूमि रही है, हिन्दू धर्म की संस्कृति बहुत ही दुर्लभ है इसलिए बहुत ही दुर्लभ और अद्भुत वस्तुए हमे देवी-देवताओ के अवतारों के रूप में मिली है. देवी-देवताओ के अवतार के रूप में इन दुर्लभ वस्तुओ में एक वस्तु शालिग्राम भी सम्मलित है इस शालिग्राम शीला को भगवान विष्णु का ही एक अवतार माना जाता है तथा इसमें भगवान विष्णु के दसो अवतार समाहित है. पुराणो के अनुसार जिस घर में शालिग्राम शीला स्थापित हो वह घर समस्त तीर्थो से भी श्रेष्ठ माना जाता है. अनेको पूजाओं में शालिग्राम शीला को भी सम्लित किया जाता है. खासतौर से सत्यनारायण की कथा में भगवान विष्णु के समीप शालिग्राम शीला रखी देखी जा सकती है यह आमतौर पर काला और लाल रंग का होता है जो गंडक नदी के किनारे ही पाया जाता है. भगवान विष्णु के शालिग्राम में परिवर्तित होने की दो कथाये है.